《神光寺》
明代·王钝

山上祗园小市廛，最奇城郭绕林泉。天开图画三千界，海劫桑田几万年。

老观云嵓留虎卧，定光雷石起龙眠。独怜有发僧何异，无计来参面壁禅。

作者简介：（1336—1406）元明间河南太康人，字士鲁。元末进士，为猗氏知县。洪武十年征授礼部主事，历官福建参政，以廉慎闻。奉使谕麓川土官，所得礼品，还至云南，悉交国库。建文初拜户部尚书。燕王军进南京时，逃出被俘。成祖诏复故官。寻致仕归，郁郁死。有《野庄集》。